b'\n_START_ARTICLE_\nPolitiken Cup\n_START_PARAGRAPH_\nPolitiken Cup er en international skakturnering som er afholdt hvert \xc3\xa5r siden 1979 i Danmark. Siden 2007 er turneringen afholdt p\xc3\xa5 konferencecentret Konventum i Helsing\xc3\xb8r._NEWLINE_Det er nu Danmarks st\xc3\xb8rste og st\xc3\xa6rkeste skakturnering._NEWLINE_Turneringen spilles efter schweizersystemet med alle deltagere uanset spillestyrke i \xc3\xa9n stor gruppe. Der er de fleste \xc3\xa5r spillet 10 runder, og der er mulighed for at lave normer til at opn\xc3\xa5 skaktitler (stormester og andre lavere titler), hvilket normalt sker hvert \xc3\xa5r. Fra 2004 er slutplaceringerne afgjort ved korrektion for spillere med lige mange point. F\xc3\xb8r da deltes placeringerne._NEWLINE_Foriden hovedturneringen er der et antal sidel\xc3\xb8bende, mindre arrangementer, som f.eks foredrag, simultanskak, lynturnering og b\xc3\xb8rneturnering.'